15 50

Βιογραφία (1998-σήμερα)

Από το 1998 που δημιουργήθηκαν μέχρι και σήμερα, οι 1550 χαράσσουν τη δική τους πορεία μέσα στο τοπίο της Ελληνικής Ροκ σκηνής.
-Το Σεπτέμβριο του 1999 κυκλοφορούν το πρώτο τους, ομώνυμο, album λαμβάνοντας άριστες κριτικές. Τα δύο πρώτα singles «Ήσουν Παντού» και «Ταξιδιώτης της Ερήμου» ξεχώρισαν αμέσως και μπήκαν στο airplay ραδιοφωνικών σταθμών (Atlantis top-ten παραγωγών/κοινού - No1 για 5 εβδομάδες) ενώ κυκλοφόρησαν και σαν video singles. Οι 1550 ξεκινούν εμφανίσεις σε clubs της Αθήνας όπως τα Misirlou live Club, Όνομα του Ρόδου και X BUG Live Club με τρομερή επιτυχία αφού οι εμφανίσεις τους έφταναν μέχρι και 7 φορές την εβδομάδα στην πλειοψηφία τους sold out.
-Το Νοέμβριο του 2004 και μετά την αποχώρηση του τραγουδιστή της μπάντας Στέφανου Λυγκοβανλή κυκλοφορούν το δεύτερο album τους με υπηρεσιακό τραγουδιστή και μετέπειτα μέλος της μπάντας, τον Ιωσήφ Μοσχόπουλο, με τίτλο, «Κάποια Κυριακή» αποσπώντας εκ νέου άριστες κριτικές από το σύνολο του τύπου. Το πρώτο video single «Κάποια Κυριακή» μεταδίδεται από όλα τα μουσικά κανάλια με μεγάλη επιτυχία.
-Τον Οκτώβριο του 2007 και πλέον με νέο frontman,τον Αλέξανδρο Μίχο κυκλοφορεί το τρίτο album των 1550 με τίτλο «Όσα Μπορείς», περιλαμβάνοντας σε διασκευή το τραγούδι «Δεν Είσαι Εδώ» το οποίο πρώτη ερμήνευσε η Δήμητρα Γαλάνη. Τα κομμάτια «Ακόμα Μια Φορά (Δεν Είσαι Εδώ)» και «Όσα Μπορείς» ακούγονται από ραδιόφωνα όλης της χώρας. Το «Όσα Μπορείς» γίνεται μουσικό χαλί της διαφημιστικής καμπάνιας της Jack Daniels,μια συνεργασία που κράτησε αρκετά χρόνια (μάλιστα ο ιδρυτής των 15 50 Ρουσσέτος Δημητρόγλου φωτογραφήθηκε για λογαριασμό της εν λόγω εταιρίας,με μια μαύρη κιθάρα βαμμένη στα χρώματα της, στο περιοδικό MAX ως ROCK προσωπικότητα της χρονιάς (2008) . Το πρώτο video του album, «Ακόμα Μια Φορά (Δεν Είσαι Εδώ)», μεταδίδεται καθημερινά από τα MAD TV και ALTER ενώ συμπεριελήφθη σε διάφορες συλλογές (τα Ελληνικά του High Jack 2009, Non-Stop 40 John Greek, το ΠΟΠ και ΡΟΚ παρουσιάζει, Νεα Ελληνική Σκηνή - Modern Times).
Παράλληλα κάνουν μία τεράστια καλοκαιρινή περιοδεία με τον Βασίλη Παπακωνσταντίνου (53 συναυλίες) και μια χειμερινή σεζόν σε Ελλάδα και Κύπρο που σημειώνει πολύ μεγάλη επιτυχία.
-Το 2007, συνέθεσαν και ηχογράφησαν τα «Απόγευμα της Κυριακής» και «Κάψε Με» για το album «Μετωπική» του Βασίλη Παπακωνσταντίνου.
-Το 2009 έδωσαν τη μουσική τους (δύο τραγούδια) στην ταινία του βραβευμένου με το χρυσό φοίνικα των Κανών, Θόδωρο Αγγελόπουλο.
«Η Σκόνη του Χρόνου» η οποία προβλήθηκε σε κινηματογραφικές αίθουσες σε ολόκληρο τον κόσμο και από αυτή την ταινία προέκυψε και το video για το τραγούδι «The True Face of Beauty» που κυκλοφορεί ως CD Single μαζί με άλλα κομμάτια και με γενικό τίτλο «Αναπνέω».
Την ίδια χρονιά εμφανίστηκαν μαζί με την Έλενα Παπαρίζου στο «Mad Secret Concert» με την οποία είχαν και μια πολύ επιτυχημένη συνεργασία στο νυχτερινό κέντρο Θάλασσα το καλοκαίρι του 2009.
-Το χειμώνα του 2010-11 εμφανίζονται μαζί με τον Αντώνη Ρέμο στην μουσική παράσταση Love Stories και λόγω της πολύ μεγάλης επιτυχίας αποφασίζουν να κάνουν παρέα μια καλοκαιρινή περιοδεία σε 15 περίπου σταθμούς.
-To album «Άγριες Νύχτες» κυκλοφορεί το 2011 και το single «Τις Νύχτες Ντύνομαι Παιδί» γίνεται αμέσως πολύ μεγάλη επιτυχία και οπτικοποιείται από την βραβευμένη σκηνοθέτη Μάιρα Στυλιανού,ενώ το συγκρότημα εμφανίζεται και περιοδεύει ασταμάτητα.
Από τον ίδιο δίσκο κυκλοφορούν το κλιπ «Παιχνίδια της Ζωής» το 2012, ενώ την ίδια περίοδο διασκευάζουν και οπτικοποιούν το τραγούδι «Θεός αν είναι» του Goran Bregović και της Λίνας Νικολακοπούλου όπου πρώτη ερμήνευσε η Άλκηστις Πρωτοψάλτη δίνοντας του μια δεύτερη καριέρα, αφού στις μουσικές σκηνές,κέντρα διασκέδασης αλλά και στα τηλεοπτικά shows προτιμάται η Ροκ εκτέλεση των 1550.
Αυτή την περίοδο οι 1550 γίνονται για μια ακόμη φορά talk of the town παρουσιάζοντας τις Αγριες Νύχτες στο bar Socialista στο Γκάζι κάθε Τετάρτη για δύο συνεχόμενα χρόνια γεμίζοντας ασφυκτικά τον χώρο (600 ατόμων) αλλά και πολλές φορές κλείνοντας το στενό έξω από αυτόν, από την πολύ μεγάλη προσέλευση του κόσμου.
Μάλιστα για ένα διάστημα περίπου πέντε μηνών εμπλούτισαν τις "Άγριες Νύχτες" τους με την προσθήκη της ηθοποιού, Ζέτας Δούκα, ντύνοντας πολλά από τα τραγούδια και δίνοντας μια αίσθηση ζωντανού video clip.
-Το 2013 και μετά από γενικές διαφωνίες αποχωρεί σε σχετικά καλό κλίμα, ο τραγουδιστής της μπάντας Αλέξανδρος Μίχος και μετά από οντισιόν που περάσαν πάνω από 40 τραγουδιστές τα φωνητικά αναλαμβάνει ο Μηνάς Τσίγκος, παλιός γνώριμος της μπάντας σαν φιγούρα,καλλιτέχνης αλλά και fan του συγκροτήματος από το 2005,όπως έχει δηλώσει.
Η μπάντα με τη νέα πλέον σύνθεση και αλλαγή κατεύθυνσης όσο αφορά την σύνθεση της μουσικής και εν μέρη τον στίχο,κρατώντας όμως το σκληρό ροκ ήχο της, κυκλοφορεί μία σειρά από singles-clips τα οποία θα συμπεριλαμβάνονται στην επερχόμενη δισκογραφική τους δουλειά.
Με χρονολογική σειρά λοιπόν, «Να Καιγόμουνα» το 2013, τα «Εγώ Είμαι για Σένα» και «Πίστεψέ το το 2014. Ταυτόχρονα, εμφανίζονται στο MadWalk το 2013 καθώς και στα Mad Video Music Awards το 2014 με μία εκπληκτική διασκευή στο "Θεός Αν Είναι" και μία ανατρεπτική συνεργασία με την Πάολα. 
Την ίδια χρονιά οι 1550 ανοίγουν την μεγάλη συναυλία του Βασίλη Παπακωνσταντίνου στο Κατράκειο Θέατρο,6000 κόσμος έδωσε το παρόν του στην Νίκαια και οι 1550 άρπαξαν την ευκαιρία ηχογραφώντας και βιντεοσκοπώντας την εμφάνισή τους ερμηνεύοντας τραγούδια από την νέα τους δουλειά αλλά και από τους 3 προηγούμενους δίσκους.
-Τον χειμώνα του 2015 περιοδεύουν στην Γερμανία με τον αείμνηστο Παντελή Παντελίδη σε 5 πόλεις.
Εδώ αξίζει να σημειωθεί ότι στον εν λόγω καλλιτέχνη οι 1550 υπήρξαν και η βασική του ορχήστρα στους δίσκους αλλά και σε όλη την σύντομη, αλλά και θρυλική του πορεία.Ο leader της μπάντας Ρουσσέτος Δημητρόγλου,είναι και ο μοναδικός μαέστρος και ενορχηστρωτής του Παντελίδη όσο αυτός ήταν στην ζωή αλλά και στα πρώτα τρία τραγούδια μετά τον θάνατο του, μέχρι που διέκοψε ο ίδιος για προσωπικούς λόγους.
-Το 2015 κυκλοφορούν το "ΔΥΣΗ",το οποίο έκαναν και video clip και το "Κάτι νέο στην ζωή σου".
Συνεχίζοντας οι 1550 να εμφανίζονται σταθερά σε διάφορα clubs της Αθήνας,ενδεικτικά κάποια (Bourbon,Rock n' Roll,Tramp,Big Apple και πολλά άλλα),κυκλοφορούν το 2016 ένα ακόμα single με τίτλο "ΕΓΩ" του οποίου το video clip επιμελήθηκε φίλος του συγκροτήματος Αργύρης Διαβολίκης,ο οποίος έκανε και τα επόμενα τρια κλιπ της μπάντας.
-Το 2017 έχει ξεκινήσει με τους καλύτερους οιωνούς για την μπάντα, καθώς οι sold out εμφανίσεις τους σε Αθήνα και επαρχία συνεχίζονται,ενδεικτικά highlight οι εμφανίσεις τους σε Bourbon και Σταυρό του Νότου.
- Το καλοκαίρι του 2017 ξεκινάνε τις εμφανίσεις τους στην Πάτρα,στην μπυραρία BBQ (χωρητικότητας 500 ατόμων) αλλά και στο θερινό Χάραμα, όπου του δίνουν την χαμένη αίγλη των παλιότερων χρόνων κάνοντας 35 εμφανίσεις με μέσο όρο 1500 άτομα την ημέρα σε ένα καλοκαίρι.
Τον Σεπτέμβρη του ίδιου καλοκαιριού οπτικοποιούνε στο Χάραμα το νέο τους single με τίτλο Γεννηθήκαμε να πετάξουμε μαζί το οποίο θα κυκλοφορήσει ένα μήνα αργότερα και θα γίνει το τραγούδι του Έρωτα που δένει τους 1550 με την Αχαϊκή πόλη.
-Τον Φλεβάρη του 2018 και μετά από ασταμάτητες sold out εμφανίσεις,τόσο στην BBQ όσο και στο χειμερινό Χάραμα όπου "επιστρατεύτηκαν" για να σώσουν την σεζόν, αποδέχονται την  πρόταση και εμφανίζονται στην τελετή λήξης του Πατρινού καρναβαλιού (το μεγαλύτερο της χώρας) όπου για ΠΡΩΤΗ φορά στα χρονικά εμφανίζεται Ροκ συγκρότημα και κάνουν το ασύλληπτο Ρεκόρ των πάνω των 50.000 θεατών σε μια εκρηκτική τρίωρη συναυλία, οπού έχει αφήσει ιστορία.
-Τον Μάρτιο της ίδιας χρονιάς γυρίζουν τον νέο τους κλιπ στο εγκαταλελειμμένο αεροδρόμιο του Ελληνικού,στο τραγούδι με τίτλο Έρωτας  Πρόσφυγας όπου όπως και τα υπόλοιπα κλιπ των 1550 παίζει με μεγάλη συχνότητα στα μουσικά κανάλια.
-Τον Ιούνιο του 2018 οι 1550 κάνουν διασκευή και οπτικοποιούν το Βενζινάδικο το οποίο πρώτη ερμήνευσε η Άλκηστις Πρωτοψάλτη το οποίο γνωρίζει επιτυχία και παίζεται σε πάνω από 100 ραδιόφωνα της χώρας .
Παράλληλα συνεχίζουν τις εμφανίσεις τους σε Αθήνα και Πάτρα αλλά και σε όλη την χώρα παίρνοντας μέρος σε πολύ μεγάλα φεστιβάλ από τον Έβρο μέχρι την Κρήτη.
-Τον Ιούλιο του 2018 κυκλοφορούν το 5ο άλμπουμ τους με τίτλο Εγώ .
-Τον Νοέμβρη του 2018 κυκλοφορούν από το κανάλι τους το 15 50 live στο Θερινό Χάραμα 2018.

Από την δημιουργία τους μέχρι και σήμερα, οι 15 50 εμφανίζονται τακτικά, περιοδεύουν ανά την Ελλάδα αλλά και την Κύπρο και κάνουν επιλεγμένες εμφανίσεις στο εξωτερικό.Συνολικά έχουν στο ενεργητικό τους πάνω από 2.000 εμφανίσεις και συναυλίες.
Έχουν συνεργασίες με μεγάλα ονόματα του χώρου, όπως ο Βασίλης Παπακωνσταντίνου, η Έλενα Παπαρίζου, οι Νίκος Ζιώγαλας, Λάκης Παπαδόπουλος, Γιάννης Γιοκαρίνης, Αντώνης Ρέμος,Πάνος Μουζουράκης,Παντελής Παντελίδης, Γιάννης Ζουγανέλης, Δημήτρης Σταρόβας και πολλούς άλλους.